Document ID: /roh_data/filtered/fineweb-2-filterrobots_roh.jsonl.gz/56331

Tgi che fa matura duai savair ina lingua da programmar
- Dumengia, 19.6.2016, 12:12
En Svizra duain ils uffants emprender da crear programs da computer ed apps gia en scola primara.
Quai pretendan politichers da furmaziun e l'economia en la gasetta Schweiz am Sonntag. Il cusseglier dals chantuns turitgais ed interprendider Ruedi Noser di che nagin scolar duai pudair far la matura en Svizra senza enconuscher almain ina lingua da programmar. Ils emprims pass stoppian vegnir fatgs gia en scola primara.
Il plan d'instrucziun 21 prevesa temp per emprender da programmar en la 5avla e 6avla classa.
RR novitads 9:00